พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลถนนนครราชสีมาใต้และตำบลวัดเบ็ญจมบพิตร อำเภอดุสิต จังหวัดพระนคร ให้กระทรวงกลาโหม พุทธศักราช 2476
ประกาศวันที่ 1934-04-29

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ตำบลถนนนครราชสีมาใต้ และตำบลวัดเบ็ญจมบพิตร อำเภอดุสิต จังหวัดพระนคร ให้กระทรวงกลาโหม พุทธศักราช ๒๔๗๖
content: นริศรานุวัดติวงศ์ ผู้สำเร็จราชการแทนพระองค์ (ตามพระราชกฤษฎีกาลงวันที่ ๑๑ มกราคม พ.ศ. ๒๔๗๖)
content: พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว มีพระบรมราชโองการดำรัสเหนือเกล้าฯ สั่งว่า โดยที่สภาผู้แทนราษฎรถวายคำปรึกษาว่า สมควรโอนที่ดินส่วนหนึ่งของถนนส้มมือใต้และส่วนหนึ่งของถนนทับทิมใต้ตอนระหว่างถนนพิษณุโลกกับถนนลูกหลวง
content: อันเป็นสาธารณสมบัติของแผ่นดินให้กระทรวงกลาโหมเพื่อประโยชน์ราชการกองทัพบก จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎรดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลถนนนครราชสีมาใต้และตำบลวัดเบ็ญจมบพิตร อำเภอดุสิต จังหวัดพระนคร ให้กระทรวงกลาโหม พุทธศักราช ๒๔๗๖”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินถนนส้มมือใต้และถนนทับทิมใต้ตอนระหว่างถนนพิษณุโลกกับถนนลูกหลวง ซึ่งเป็นเขตติดต่อระหว่างตำบลถนนนครราชสีมาใต้และตำบลวัดเบ็ญจมบพิตร อำเภอดุสิต จังหวัดพระนคร โดยมีคลองเม่งเส็งคั่นกลาง ให้เป็นสมบัติของกระทรวงกลาโหมสองแปลง ปรากฏแนวเขตตามแผนที่ท้ายพระราชบัญญัตินี้ ถนนส้มมือใต้กว้าง
sectionNo: 3
content: ๑๖.๐๐ เมตร ยาว ๑๘๓.๐๐ เมตร รวมเป็นเนื้อที่ ๒๙๒๘.๐๐ ตารางเมตร ด้านเหนือจดถนนพิษณุโลก ด้านใต้จดถนนลูกหลวง ด้านตะวันออกจดคลองเม่งเส็ง ด้านตะวันตกจดที่ดินบริเวณโรงทหารกองพันทหารราบที่ ๒ ถนนทับทิมใต้กว้าง ๑๕.๐๐ เมตร ยาว ๑๘๙.๐๐ เมตร รวมเนื้อที่ ๒๘๓๕.๐๐ ตารางเมตร ด้านเหนือจดถนนพิษณุโลก ด้านใต้จดถนนลูกหลวง
sectionNo: 3
content: ด้านตะวันออกจดที่ดินบริเวณโรงทหารกองพันทหารราบที่ ๒ ด้านตะวันตกจดคลองเม่งเส็ง
sectionNo: 4
content: มาตรา ๔ ให้กระทรวงมหาดไทยโอนที่ดินแปลงที่ระบุไว้ในมาตรา ๓ ให้กระทรวงกลาโหมโดยมิชักช้า
content: ผู้รับสนองพระบรมราชโองการ นายพันเอก พระยาพหลพลพยุหเสนา นายกรัฐมนตรี
sectionName: วันประกาศ
content:   ประกาศมา ณ วันที่ ๒๔ มีนาคม พุทธศักราช ๒๔๗๖ เป็นปีที่ ๙ ในรัชกาลปัจจุบัน
sectionName: แผนที่แสดงที่ดิน
content: